અમદાવાદ-મુંબઇ હાઇવે પાસે આવેલા તલસારી નજીક ગઇ કાલે ભીષણ આગ લાગી હતી. આ આગ એક ટેંકરમાં લાગી હતી ત્યારબાદ હાઇવે પર અગન જ્વળાઓ અને ધૂમાડાના ગોટેગોટા ઉડ્યા હતા. આ આગમાં બે વ્યક્તિ ખાખ થઇ ગયા હતા. નજીક ઉભેલા લોકો પણ ઇજાગ્રસ્ત થયા હતા. આગની જાણ થતા ફાયરબ્રિગેડની ટીમ પણ બોલાવવામાં આવી હતી.. જો કે ફાયરના પાણીનો મારો આ આગને કાબૂમાં લેવામાં નિષ્ફળ નીવડ્યો હતો અને બીજી તરફ હાઇ વે પર સતત ટ્રાફિક જામ થઇ ગયો હતો. ઘટનામાં 5 જેટલા વાહનો આગની લપેટમાં અવી ગયા હતા. આગ કાબૂમાં ન અવતા ખાસ પ્રકારના કેમિકલનો મારો ચલાવીને આગ કાબૂમાં કરવાનો પ્રયત્ન કરવામાં આવ્યો હતો. આગને પગલે જામ થયેલા ટ્રાફિકને બીજા રસ્તે વાળવામાં આવ્યો હતો અને કલાકોની જહેમત બાદ આગ કાબૂમાં આવી હતી.